LidanRubinov/Halacha-QA huggingface dataset:
שאלה: מגילת אסתר עם סימונים העיפרון: קבלתי מגילת אסתר כתובה על קלף. על המגילה מסומן בעפרון חלש סופי הפסוק ופסיקים. האם היא כשרה וניתן היה לקרוא בה? בכבוד רב.
תשובה: מותר לקרות במגילה זו. (תרצ"א,ט)
שאלה: יציאה לחול בשנת אבל: אשתי בשנת אבל,חברה במקהלת נשים היוצאת להופיע גם בפני יהודים בחול. האם מותר לה לצאת? האם התשובה תשתנה אם יגרם לה נזק כספי?
תשובה: אבל נאסר רק לצאת לטיול בחבורה אך לא לטיול פרטי. הבעיה אפוא אינה האבלות אלא חו"ל.
שאלה: שתי שאלות בנושא גזל : יצא לי להיתקל בשני מקרים שהייתי נורא רוצה לדעת את דעת היהדות עליהם- 1) במידה ויש לי בבית ספרים או כל חפץ אחר כלשהו ואין לי שימוש בהם יותר(כמו ספר ישן או מחשב ישן)- ההגיון הפשוט אומר לי למכור אותם כחפץ משומש או לתת אותם לאנשים שיצטרכו את זה. השאלה שלי היא- האם בזה שאני אמכור מוצר יד שניה כלשהו, אין אני מונע רווח לאותו יוצר החפץ?הרי באותה מידה הבן אדם היה יכול לקנות אותו בחנות וככה הרווח של היוצר היה כפול. 2) יש את האתר שהוא בעצם ספרייה וירטואלית חינמית. האם לקרוא ספרים באתר כזה אין זה חשש גזל משום שבאותה מידה הייתי יכול לקנות את הספרים? אני אשמח להתייחסות מעמיקה בנושא. על התשובה!
תשובה: 1. כאשר אדם רוכש מוצר מסויים הבעלות על החפץ שייכת לו וממילא גם הזכויות הנובעות מהבעלות שייכות לו. בין זכויות אלו ישנה גם הזכות למכור החפץ לזולתו. כך הדין בכל מקרה בו רוכשים חפץ אלא אם כן הייתה התניה מפורשת למעט זכות זו (ראה רא"ש ב"ב ח, לח  שו"ע חו"מ רמא, ה). לכן יוצר החפץ אינו עדיף מהרוכש, ומותר למכור אף אם תימנע מהיוצר היכולת לרווח נוסף. 2. רוב ואולי אף כל הספרים המצויים כיום בוויקיטקסט - כבר אין זכויות יוצרים על הטקסט שלהם. במקרה שיוכנס טקסט שזכויותיו שמורות לבעליהם אסור יהיה להעתיק את כל הטקסט ולשווקו  וכן אין להעתיק את כל הספר לשימוש אישי במקום לקנותו  אולם השימוש הרגיל הנעשה באתר זה הוא רק קריאת או העתקת קטע מסויים מתוך הספר, שהרי אין אפשרות להציג את כל הספר בבת אחת, ובשימוש כזה אין כל בעיה, שהרי מותר לצלם מעט עמודים מספר לצורך לימוד אישי וכד'.
שאלה: נגינת סולו: בהמשך לשאלת נגינה בתזמורת מול קהל מעורב, האם יש בעיה לבת לנגן סולו לבד? השאלה נשאלה בהמשך לשאלה "נגינה בפני קהל מעורב"
תשובה: אם היא לא שרה זה מותר. אבל זה לא הידור.
שאלה: אזכרה בשושן פורים: אבי נפטר לפני כמה שנים בתאריך ט"ו אדר א (שושן פורים). לקראת האזכרה שאלתי רב אם מקובל מותר לקיים את האזכרה ביום זה. הוא אמר שעדיף לדחות את האזכרה לאחר יום זה וכך נהגתי עד כה. היום שמעתי מפי רב אחר שאין מגבלה ומותר לקיים אזכרה גם בשושן פורים. ברצוני לדעת מה הדבר הנכון לעשות. אשמח לקבל תשובה בהקדם. רב תודות וחג פורים שמח!
תשובה: קבלתי עכשיו את השאלה, מקווה התשובה עדיין רלוונטית. טוב להמשיך לנהוג כפי שנהגתם עד היום ולדחות את האזכרה. פורים שמח ובשורות טובות.
שאלה: תאריך לחתונה: שאלה לי- האם תאריך עברי י"ז באב הינו תאריך טוב לקיום חתונה? מדובר בספרדים
תשובה: עפ"י דברי הבן איש חי כל תאריך אחרי ט"ו באב הוא תאריך טוב. י"ז בגימטריא הוא טוב ועל כן יש בו טובה כפולה.
שאלה: המשך, כמדומני ששאלתי לא הובנה: יש מנינים מוקדמים אבל שאלתי היתה מה הדין כשקמתי מאוחר אע"פ שרציתי לכתחילה לקום מוקדם. האם אז מותר לי להתפלל קצר בגלל השיקולים שכתבתי או שמא אני צריך בכל מחיר לבטל את שיעור הנהיגה בלי לחשוב על כלום. השאלה נשאלה בהמשך לשאלה "מתי מותר לבטל תפילה במנין?"
תשובה: מכיון ששאלתך מתייחסת לעתיד, תשתדל יותר לקום מוקדם. בהצלחה בטסט.
שאלה: ברית מילה: אודה לתשובה דחופה בעלי דתי ומעוניין לעשות את הברית במילה לילד בהפרדה אני מעוניינת בישיבה מעורבת ללא ריקודים ללא מוסיקה בעלי מתעקש וזה גורם למתח בינינו ולמריבות רבות. האם זה ר לעשות ברית בישיבה מעורבת ל בית? מראש
תשובה: מזל טוב. הגיעו להבנה ביניכם. כפשרה, אפשר להושיב את המעוניינים בנפרד ואחרים במעורב. תזכו לגדלו לתורה לחופה ולמע"ט.
שאלה: "שאל לרב וטיהר לא ישאל לרב ויטמא": לכבוד הרב אם ראיתי פסיקה בשו"ת (לא שאני שאלתי) האם יש בעיתיות לשאול רב אחר את אותה שאלה משום: "לא ישאל לרב ויטמא" או שבגלל שלא אני אישית שאלתי את השאלה רק ראיתי אותה אין עם זה בעיתיות? השאלה נשאלה בהמשך לשאלה "שאלה אחת לשני רבנים"
תשובה: רק מי ששאל אישית מחוייב לקבל את הפסיקה שנפסקה לו.
שאלה: שימוש בחוגר בדחיית שירות להנחה: אני עתודאי (זה אומר שאני לומד לפני הצבא, ולאחר מכן מתגייס). עברתי טירונות וצה"ל יכול לזמן אותי מתי שהוא רוצה. קיבלתי חוגר של דחיית שירות, עם החוגר הזה אני לא יכול לנסוע בתחבורה ציבורית. כאילו יוצא כזה שמצד אחד אני חייל ומצד אחד לא. השאלה היא כזאת: יש כל מיני מבצעים לחיילים, כמו למשל כניסה למקומות במחירים מוזלים יותר, עסקה מיוחדת לחיילים בחברת אורנג וכדומה. לפני שנתיים עשיתי חשבון באורנג של חיילים, הדגשתי שיש לי חוגר בדחיית שירות, והנציג קיבל את זה שלחתי להם צילום של החוגר והכל. אני רוצה לדעת אם מותר לי להשתמש בהנחות שהחוגר הזה מקנה? ואם לא- מה אני עושה עם החברות אורנג הזאת אחרי הכל הנציג אישר את זה. ומה אני עושה עם כל ההנחות שכבר השתמשתי בהם(והיו הרבה.). שבת
תשובה: אם ברשותך חוגר כלשהו אתה נחשב חייל. אמנם ישנם כמה סוגים של חוגר ובהתאם ישנם כמה סוגי רמות הנחה בתחבורה הציבורית, אך אתה נחשב חייל לגבי סוגי ההנחות. ואם יש לך ספק בדבר, הכי פשוט לשאול את נותן ההנחה. בדיוק כשם שעשית עם אורנאג', ופעלת נכון על פי התשובה שקיבלת, מאחר והנציג אישר הרי שאין שום בעיה משום שזו סמכותו, ואין חשש שישקר משום הכלל 'אין אדם חוטא ולא לו'. הרב ניר אביב
שאלה: 127 מדינות אחשורוש: איפה אני יכול לראות רשימה שמית של 127 מדינות שמלך עליהם אחשורוש?
תשובה: לא ידוע לי על רשימה כזאת.
שאלה: לבקש לעבוד בשבת: לכבוד הרב כיום במדינתנו אדם שעובד בשבת זכאי לקבל משכורת של 150 ממשכורתו הנוכחית. האם לאדם שעובד במקום כמו בית חולים או צבא מותר לבקש לעבוד בשבת?
תשובה: אם השיקול הוא לשם שמים, לצורך פיקוח נפש, הדבר ראוי. אך אם המטרה לשם המשכורת, הדבר לא ראוי.
שאלה: ברכה ראשונה על פרי שלם: יש מצווה לברך על הפרי בעודו שלם. ומה ניתן לעשות אם למשל מברכים על תמר ויש לי רק פרי אחד. ולאחר הברכה אני בודק לראות האם יש תולעים ומוצא תולעים, כך שלא ניתן להציל את הפרי, האם הברכה היא לא לבטלה? האם במקרה זה לא כדאי לברך לאחר שפותחים את הפרי?
תשובה: הברכה לא הייתה לבטלה, שתקח חלק ללא תולעת ותאכל אותו,ואת השאר תזרוק.
שאלה: מקור להילות: האם יש מקור להילה סביב האדם לפי היהדות? אם כן מה המקור? האם מותר לאדם לעסוק בנושא?
תשובה: בספרי הקודש עוסקים בעיקר במה שמחוייב האדם ללמוד לשמור ולעשות ולא בצורת פרצופו או במה שמקיף אותו (ההילה). מתוך כך אעפ"י שאין איסור לעסוק בזה אין לזה חשיבות רבה.
שאלה: סירוק זקן או חשש להשחתה: בעה"י לכם! רב תודות על מלאכת הקודש, כבר זמן רב שמאגר השאלות עוזר ומסייע בכל עניין עבודת השם בשאיפה שתהיה מדוייקת ככל הניתן. האם מותר לסרק את הזקן או שיש חשש להשחתה?
תשובה: מותר.
שאלה: צפיה בהצגה עם נשים: האם מותר לצפות בהצגה שמופיעות בה נשים בלבוש צנוע והן לא שרות?
תשובה: זה לא צנוע ואין לראות.
שאלה: קללת אמא על זיווג: לכבוד הרב, אני בת 24. אמא שלי ואני לא מדברות כבר כמה חודשים. ברור לי שהמצב הזה לא טוב אבל היא זו שמקשה את הלב שלה ולא מוכנה להשלים. לפני כמה ימים היא אמרה לי מתוך כעס: את תישארי רווקה כל החיים. היא חזרה על זה כמה פעמים בכמה גירסאות. 1. האם למה שהיא אמרה יש כוח להשפיע על המציאות? 2. האם אני צריכה לעשות עם זה משהו או להתעלם? 3.האם זה שהיא מקפידה עליי יכול להשפיע על מציאת הזיווג שלי? ו
תשובה: את צריכה להתעלם מהאמירות של אמא. אני מניח שהיא לא באמת מתכוונת לכך. בכל אופן, וודאי שאת לא צריכה להגביר את המתח שביניכם. כדאי שהיא תדע שמבחינתך את מעוניינת ליישר את ההדורים והתסבוכות. חשוב שהיא תדע שאת מכבדת אותה כאמא אולם את גם מודעת לצרכים שלך, לצרכים שאת פשוט לא יכולה לוותר עליהם. אולי תחפשי אדם שלישי שיוכל לעזור לכן למצוא שפה משותפת.
שאלה: מכירת מזוזה לגוי: נוכחתי בחנות לתשמישי קדושה בשעה שבא גוי וביקש מהמוכר למכור לו מזוזה. מה הדין במקרה זה, מותר למכור לו?
תשובה: אסור למכור לגוי מזוזה, על המוכר להסביר לו שהדבר אסור על פי ההלכה היהודית. כך פסק הרמ"א בשולחן ערוך יורה דעה סימן רצא סעיף ב'. בספר שאלות ותשובות "באר שבע" בסימן לו (הפת"ש סעיף קטן י מציין מקור זה) מבאר שמקור האיסור הוא בדברי הברייתא במסכת בבא מציעא האומרת שהיוצא מבית ששכר מחבירו לא יטול את המזוזה (אע"פ שהוא קבעה) ומוסיפה הברייתא "ומנכרי נוטל ויוצא" כלומר שאם בעל הבית נכרי השוכר חייב ליטול את המזוזה. הרב מיכאל יומטוביאן
שאלה: המלצה על ספר נ"ך: אני דתי ויש לי קצת פער בנ"ך,אבקש להמליץ לי על ספר ובו כל סיפורי הנ"ך בצורה מדוייקת.
תשובה: ב"ה מאוד שמחתי לשמוע על הרצון שלך לדעת את הנביאים, להכיר יותר את דבר ה' אל עם ישראל במשך התקופות הקדומות, דבר ה' שנשאר אלינו גם כיום, שממשיך להיות איתנו, ממשיך לקדם אותנו ולעזור לנו בכל ההתמודדויות שלנו. ישנה סידרה מאוד יפה של ספרים בשם: "אוצר אגדות התורה" שבה הדברים מסופרים באופן יפה מאוד וברור. כמובן תמיד אפשר לקרוא את התנ"ך כמו שהוא, וכך לקנות בקיאות, ואם קשה, אפשר להיעזר במפרשים השונים. שתהיה לך הצלחה רבה הרב יצחק גרינבלט zahig1 gmail.com
שאלה: תיקון לנשיאת שם ה  לשוא: רציתי לדעת מהו התיקון למי שנושא את שם השם לשווא, ואם יוצא שקראתי איזה פסוק בתפילה או בתהילים ואני לא בטוח שאמרתי את שם השם כמו שצריך אז צריך לחזור עליו או עדיף להמשיך? ב מראש
תשובה: א. יש להיזהר שלא לומר שם ה' ללא סיבה. יש לדעת שעיקר העוון החמור הוא להישבע עם שם ה' אולם גם הזכרת שם ה' ללא סיבה אסורה ויש להשתדל מכאן ולהבא בדבר זה. ב. אם יש לך ספק בקריאת פסוקים אתה יכול לסיים את הפסוק ואח"כ לחזור עליו מתחילתו. אולם אם הדבר חוזר על עצמו הרבה פעמים יש להתעלם מכך ולהמשיך כרגיל בתפילה ועם הזמן תתרגל להתפלל כראוי.
שאלה: טיפול בתינוק שרק נולד בשבת: אבקש את התייחסותו של הרב בנוגע לטיפול בתינוק שזה עתה נולד: 1. ניקוי הטבור בצמר גפן ספוג באלכוהול 2. ניקוי הפרשות מהעין בצמר גפן ספוג במים- ע"פ הרופא חוסר טיפול עלול לגרום לדלקת סתימת צינורית הדמעות.
תשובה: מזל טוב! יש לטפטף מעט מים או אלכוהול בשבת על הגוף ולנגבו עם צמר גפן שחתוך כבר מערב שבת. אם אין הדבר אפשרי או אינו טוב מבחינה רפואית יש להכין את הצמר גפן חתוך וטבול באלכוהול או במים מערב שבת, ובשבת להניחו קלות על הגוף כדי לא להגיע למצב של סחיטה וודאית של הנוזל הספוג. שבת
שאלה: אלכוהול בבית כנסת: לרב, אצלנו בבית כנסת יש קבוצה של אנשים שאוהבים לצאת באמצע התפילה ולשתות ערק וכ ו. החזן העיר להם כמה פעמים שזה לא יפה וטוב, בכל זאת זה בית כנסת והם לא רוצים להקשיב, וזה יוצר מתח ואי נעימות. מה לעשות איך להסביר להם את הדבר ואם להסביר בכלל? ושבוע טוב ומבורך!
תשובה: אם הערתם ולא חזרו בהם אין להעיר יותר ובמקום זה יש ללמד על מעלת התפילה ועבודת ד' ובע"ה יבינו מתוך כח.
שאלה: מדוע לומדים מזה כך?: הרב מבהיר "שמקור האיסור הוא בדברי הברייתא במסכת בבא מציעא האומרת שהיוצא מבית ששכר מחבירו לא יטול את המזוזה (אע"פ שהוא קבעה) ומוסיפה הברייתא "ומנכרי נוטל ויוצא" כלומר שאם בעל הבית נכרי השוכר חייב ליטול את המזוזה". הברייתא ניתנת להתפרש: מיהודי אסור ליטול את המזוזה, ומנוכרי - מותר. מכאן אין הכרח להסיק שחובה ליטול את המזוזה כאשר מדובר בנוכרי, וכי אסור למכור מזוזה לנוכרי. האם רק מן הברייתא נובעת המסקנה הזאת? השאלה נשאלה בהמשך לשאלה "מכירת מזוזה לגוי"
תשובה: שאלה טובה שאלת. אכן בשו"ת באר שבע הנ"ל טורח להוכיח שכונת הגמרא לומר שאם שכר את הבית מנכרי חייב ליטול את המזוזה ולא רק רשאי לעשות זאת. לדעתו, אילו כונת הגמרא היתה לומר שמנכרי אין חובה ליטול את המזוזה אלא רשאי בלבד, זהו דין פשוט שאין צורך להשמיעו. עוד הוסיף שלא מצא בדברי אף לא אחד מהראשונים שכתב שכונת הגמרא לומר שרק רשאי ליטול את המזוזות אך לא חייב. מעבר להוכחות אלו, הוא מנמק את האיסור בכך שגוי בודאי יתיחס אל המזוזה כאל קמיע ולא כמצוות ה' וזהו חטא גדול כמובא ברמב"ם הלכות מזוזה פרק ה הלכה ד עיין שם. אגב, הוא מתיחס בתשובה לסיפור המובא בתלמוד ירושלמי פאה שרבי יהודה הנשיא נתן מזוזה לגוי. וכיצד לישב סיפור זה עם ההלכה. חילך לאורייתא! הרב מיכאל יומטוביאן
שאלה: מתנות לאביונים לחייל: האם חייל יכול להחשב אביון לגבי מתנות לאביונים. הוא מקבל את כל הצטרכויותיו בבסיס ומשכורת שאמורה להספיק לו גם כאשר הוא מחוץ לבסיס. (הורי החייל לא אביונים אך הוא לא מקבל מהם תמיכה). האם צרכים כמו שיחות טלפון ויציאה לפגישות או עם חברים נחשבים לצרכים בסיסיים שחייל שאין לו כסף לזה נחשב אביון?
תשובה: גם חייל יכול לקחת מתנות לאביונים באופן זה שהוריו אינם תומכים בו מבחינה כלכלית.
שאלה: גננת החולה בעקבות עבודה בגן: לכבוד הרה"ג דב ליאור שליט"א רעייתי היא גננת מזה מספר שנים,היא לוקה בתדירות בדלקת גרון שדורשת טיפול אנטיביוטי (כל פעם 40 ש"ח), הרופא תולה את האשמה בילדות הגן. א. האם אפשר לקנות מכספי הגן את האנטיביוטיקה? ב. האם אפשר לקנות מכספי הגן ג ל לחיטוי ידיים שע"פ הוראת הרופא יכול לבטל את הסיכוי להדבקות מחודשת? הרופא ציין ששימוש במים וסבון פחות יעיל והוא גם מקשה על עבודה סדירה בגן? ג. האם נידון זה דומה לאדם המשלח גחלת בוערת ביד חש"ו,לכאורה הורה השולח ילד חולה ואפי בשוגג דומה ומתחייב בתשלומים? אם לא מדוע?
תשובה: הכסףניתן להחזקהה השוטפת של הגן ואילו זה הוצאותפרטיות שלה ולא נראה שאפשר להשתמש מכספי הגן.
שאלה: לייבש עצי פרי לצורך עקירתם: האם מותר למנוע מים מעץ וכך הוא ימות ואז לעוקרו בידיים? מדובר בעץ שנותן מעט פירות ולרוב הם מתולעים. השאלה נשאלה בהמשך לשאלה "כריתת עצי פרי "
תשובה: וברכת ד' הרמב"ם הל' מלכים פ"ו ה"ח: "אין קוצצין אילני מאכל שחוץ למדינה ואין מונעין מהם אמת המים כדי שייבשו", משמע מכאן שמניעת מים היא כלולה באיסור של קציצת עצי פרי. על כן העצה הטובה היא העברה לאחר מכירה לגוי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תוספות בברכת השכיבנו: בברכת השכיבנו של שבת חותמים על ירושלים אמן. אנו חותמים על ירושלים עיר הקודש אמן, ובא אחד מן האנשים ואמר שטועים אנו כי אין להוסיף על לשון הברכה וכולי. האם אנו עושים טוב ויש מקור למנהגנו או שצריך לבטלו?
תשובה: ברוב הסידורים נזכרה ירושלים בלי תוספת עיר הקודש ונראה שזוהי הנוסחה המדויקת, ואולי התוספת נגררה מברכת המזון ששם מזכירים את בנין ירושלים עיר הקודש. ובכל אופן אם אפשר לשנות ולומר בלי התוספת עדיף, ואם חלילה תהיה מחלוקת אפשר להשאיר כי אין בזה איסור.
שאלה: איזה פרשה צריך לקרוא בשנים מקרא ואחד תרגום: השבת שתי פרשיות ויקהל -פקודי. איזה פרשה צריך לקרוא בשנים תרגום ואחד מקרא?
תשובה: יש לקרוא את שתי הפרשות. בברכת התורה, WWW.Yeshiva.org.il
שאלה: הכשרת צלחות לפסח: רכשתי מספר מערכת צלחות מסוג קורל או קורנינג, האם כלים אלה ניתן לרחוץ ולהשתמש בהם כדין זכוכית? להלן העתק מאתר של החברה לגבי הצלחות : קורנינג Corning הינה חברה אמריקאית מובילה בתחום מערכות האוכל והסירים. מערכות קורנינג עשויים מזכוכית פורוסראם. כלי קורנינג נהנים מהיתרונות הבאים: - קורנינג הינם הכלים החזקים ביותר בעולם (במיוחד הצלחות בהשוואה לצלחות מקבילות). - לכלי קורנינג עמידות מוחלטת במדיחי כלים לסוגיהם. - כלי קורנינג שומרים על ברק לאורך כל חייהם. - לקורנינג אחוזי שבר נמוכים בכל קנה מידה מוכר. - כלי קורנינג אינם נשרטים וכן אין בהם צ יפים (שברים בדופן הכלי). - עם קורנינג ניתן להשתמש במיקרו ובתנור.
תשובה: את העיקר לא בררת, האם זו זכוכית או חומר אחר. אם זו זכוכית, דינה ככלי זכוכית.
שאלה: בליעה ופליטה בכלים של ימינו: ראיתי שהרב נשאל מדוע אנו חוששים לנתינת טעם באיסורים גם בכלים של ימינו, שנראה שאינם בולעים ופולטים, והשיב שהדבר לא נבדק ואינו יוצא מכלל שמועות. אך לי הדבר אינו מובן: הלא אנו מבשלים באותם כלים מאכלים שונים, אחד אחרי השני, לעיתים כמה פעמים ביום, והדבר ברור כשמש שאיננו מרגישים שום טעם. האם אין זה מספיק? השאלה נשאלה בהמשך לשאלה "בליעת טעם בכלים של ימינו"
תשובה: אם יקבע על ידי המומחים שהמתכות שבימינו אינם בולעות, כמו זכוכית לשיטת חכמי ספרד, לא יהיה דין של טעם. חכמים דיברו על מציאות מסויימת שבה הכלים בולעים, אם המציאות שונה הרי שעל זה הם לא דיברו.
שאלה: להוכיח את הדת: חזרתי בתשובה לא מזמן ואני מנסה להוכיח להורים שלי ולחברים שלי כי זאת הדרך הנכונה (הם חילוניים). רציתי לדעת רק איך אפשר לשלול את האבולוציה והיווצרות היקום מקבוצת חלקיקים, איך להוכיח את קיומו של אלוקים וכיצד אני יוכל להוכיח להם שהתורה שבע"פ והלכותיה שתיקנו ח היא נכונה והיא לא המצאה?
תשובה: ב"ה לך. מאוד שמחתי לקרוא שזכית לחזור בתשובה, זה ממש נפלא, ואברך אותך שתזכה להמשיך באותה הדרך, להתקדם עוד ועוד, ותמיד תהיה בשמחה. אחד מהדברים שאני נפגש איתם המון זה שאנשים שזוכים לעבור שינוי בחיים שלהם, ובמיוחד שינוי כזה חשוב זה שהם רוצים שכולם יעבור גם כן את השינוי הזה, וזה מאוד טבעי. יחד עם זה, בדרך כלל זה לא כל כך פשוט. לא לכל אחד התהליך של החזרה בתשובה הולך באותו המסלול, ולא לכל אחד יש את אותן ההתמודדויות, ואת אותם הקשיים. לכן, הדבר הראשון שמאוד חשוב בכל העניין הזה של החזרה בתשובה והקשר עם ההורים, זה שצריך המון המון סבלנות. פעמים רבות מאוד ההורים חוזרים בתשובה בעקבות הילדים שלהם, אך זה לוקח זמן. באופן טבעי להורים יותר קשה לעבור את השינוי מאשר לילדים שלהם, שהם יותר קבועים בדרך חיים שהם התרגלו לה עד עכשיו, וגם פער הגיל בין הילדים לבין המבוגרים מקשה עליהם לקבל מהילדים שלהם. אף שאני מאמין שאתה חכם, ומבין היטב את הדברים, מסופקני מאוד אם תצליח להוכיח להורים שלך את הדברים האלו, שכן גם רבנים גדולים לא תמיד מצליחים לעובר את המחסומים שיש לאנשים, ולשכנע אותם בכך. אף שאם תרצה תוכל למצוא באינטרנט מקורות רבים לכך, ואף שיעורים של רבנים שעוסקים בהוכחות כאלו ואחרות לאותם הדברים שאתה מחפש, לדעתי הדבר לא יעזור לך, שלא זו הדרך שתקדם אותך בעניין של ההורים. לדעתי הדרך הנכונה ביותר היא לחזק עם ההורים את הקשר, לפתח בהם את האמון, ולבנות את היחס החיובי שלהם אל התהליך שאתה עובר ועברת. ככל שההורים שלך יראו כמה שאתה נהיית יותר טוב על ידי החזרה בתשובה שלך, שהם יראו כמה אתה יותר רגוע, כמה אתה יותר שמח, הם ישמחו יותר וירצו יותר להיות כמוך. אתה חייב המון סבלנות, ודע שאף שדרך זו נראית ארוכה, היא דרך הרבה יותר עמוקה ורצינית והיא עוזרת מאוד מאוד. שתהיה לך המון המון הצלחה, ואשמח לעזור עוד בכל מה שאוכל. הרב יצחק גרינבלט zahig1 gmail.com
שאלה: גזל בשטיפת מכוניות: שכן שלי התחיל עסק שטיפת מכוניות. אבי התלהב מהרעיון והציע לי לקבל את העבודה במקום השכן תמורת אותו סכום כסף שהוא היה משלם לשכן. הסכמתי לקבל את העבודה. האם הדבר שעשיתי נחשב כאילו גזלתי מהשכן שלי עבודה ובכך גם כסף?
תשובה: : בדרך כלל מותר לעשות שוק חופשי. המקרים שיש בהם יורד לאומנות חבירו לא מתקיימים במקרה שאתה מספר ובמיוחד כשמדובר על המכונית של משפחתך.
שאלה: בהמשך לתשובה בעניין ברכות השחר: אדם שהתעורר לאחר חצות הלילה ולפני עלות השחר, נטל ידיו, בירך ברכות השחר ( בלי הנותן לשכוי בינה ) קרא תהילים ולאחר מכן נרדם בשינה עמוקה עד הבוקר, האם כשהתעורר צריך לברך שנית את כל ברכות השחר או שמספיק שיברך רק הנותן לשכוי בינה? השאלה נשאלה בהמשך לשאלה "בירור לגבי ברכות השחר"
תשובה: אינו צריך לחזור על כל הברכות.
שאלה: הליכה ללא נעלים: לפני כמה זמן שמעתי שיש איזה איסור הלכתי ללכת בלי נעלים ושאפילו רבי נחמן כותב דברים מאוד קשים על אנשים שהולכים יחפים. אני בד"כ הולכת רוב הזמן יחפה האם זה אסור? הרי כתוב על דוד המלך אם אני לא טועה שהלך יחף כל ימיו.
תשובה: מבחינה הלכתית אין בעיה. צריך להקפיד שלא ללכת במקום מסוכן, כמו אספלט רותח וכד'.
שאלה: בחירת שם לתינוקת: בתי נולדה בתאריך ט באדר תשע ב אילו מבין השמות מתאים לה יעל, דניאל או עמית
תשובה: ראוי השם יעל, ובע"ה היא תתברך בשם זה.
שאלה: טבילת כלים ממפעל יהודי: כבוד הרב, לא ברור לי מדוע אני פטור מלטבול כלים שנעשו במפעל ישראלי יהודי ונמכרים על ידי גוי וחייב לטבול כלי שנעשו על ידי גויים ונמכרים על ידי יהודי?
תשובה: זה לא משנה מי הפועל אלא הולכים על פי הבעלות.
שאלה: קמעות נגד עין הרע: כבוד הרב סבתי אישה מבוגרת ולאחרונה פנתה אל אדם המציג עצמו כבעל ראיה רוחנית. אותו אדם אמר לסבתי כי יש עלי עין הרע חמורה מאוד והציע לה שיכתוב משהו ויכניס לתוך תליון, אותו עלי לענוד. אמרתי לסבתי שאני לא מעוניינת בכך ושאני חושבת שזה אסור אך היא לקחה אותו בכל זאת מתוך מטרה לענוד אותו בעצמה אם אני אסרב (הוא אמר לה שהדבר אפשרי). יש לציין כי התליון עשוי מקשה אחת ואם אכן יש בו משהו, אין אפשרות להוציאו. כעת סבתי לוחצת עלי מאוד שאענוד את התליון. אני לא רוצה לפגוע בה ולכן רציתי לשאול אם יש איסור על כך. ב מראש לכבוד הרב על המענה.
תשובה: אם אין שם ע"ז אין בכך איסור אך גם לא מצוה.
שאלה: אשה כשדרנית רדיו: בעזרת ה! לכבוד הרב, אני מתלבטת כרגע בקשר ללימודים לתואר ורוצה לעסוק בתחום התקשורת, בין שאר הסיבות הרצון הוא להשפיע על התקשורת בארץ. האם ראוי שאשה תשדר ברדיו? כמובן, ללא שירה אלא רק דיבור. על המענה.
תשובה: אני חושב שזה לא כל כך ראוי. שדרנית ברדיו דתי
שאלה: שימוש במגבת של מישהו אחר: התנגבתי בלי לשים לב במגבת של מישהו אחר ורק אחרי המעשה הבנתי את הטעות. מה עלי לעשות, והאם נגרם פה גזל?
תשובה: תודיע לבעלים ותכבס להם את המגבת. זה שואל שלא מדעת בטעות.
שאלה: להפסיק תפילת שמונה עשרה בגלל אזעקה: האם צריך להפסיק באמצע תפילת שמונה עשרה כשיש אזעקה? אני גר ביבנה ובקושי יש סיכוי שיגיע טיל. וגם עד עכשיו לא נפל טיל ביבנה.
תשובה: כן, פיקוח נפש דוחה תפילה.
שאלה: אזכרה ביום הפטירה או יום הקבורה: אדם שיום פטירתו חל שלא ביום הקבורה. מתי יש לקיים את האזכרה השנתית ביום הפטירה או ביום הקבורה?
תשובה: יום האזכרה השנתי יהיה ביום הפטירה, כך נפסק בשולחן ערוך אורח חיים סימן תקסח סעיף ח. ובחלק יורה דעה סימן תב בדברי הרמ"א. צריך לשים לב לא להתבלבל בין יום האזכרה השנתי החל ביום הפטירה, לבין סיום שנת האבילות על אב ואם שהיא מסתיימת בתום שנים עשר חדש מיום הקבורה ולא מהפטירה. הרב מיכאל יומטוביאן
שאלה: מרבים וממעטין בשמחה עד מתי?: משנכנס אדר מרבים בשמחה עד מתי? האם זה עד אב שאז "משנכנס אב ממעטין בשמחה" את השמחה שהרבינו בפורים? וכן המיעוט שמחה של אב עד מתי חלה?
תשובה: עד סוף אדר. בניסן שמחים מצד ניסן. ובימי הספירה חוזרים לימי עצבות.
שאלה: צלייה במנגל על ידי גוי: הרב. אנו נערכים לקראת שמחה משפחתית. במהלכה חלק מהכיבוד יהיה בשר על האש. האדם שיעמוד לפני "המנגל" הוא גוי. כל המוצרים מסופקים על ידינו בכשרות גלאט. מהם התנאים הנדרשים על מנת לאפשר את עבודתו? תיתכן הדלקת האש על ידינו. וכן עמידה נוספת של יהודי המסייע לו. ו
תשובה: צריך שיהודי יניח את הבשר על האש, והגוי רק יהפוך או יוריד לאחר שיהיה ראוי קצת לאכילה.
שאלה: ברכה על שתיית משהו חם לאחר ברכת המזון: מי שמשייר מסעודתו כוס משקה חם כדי לשתותו לאחר ברכת המזון כשיתקרר, מפני שהוא ממהר לילך - האם כששותהו לאחר הברכה צריך לברך עליו שהכל או שמא אין בברכת המזון היסח הדעת משתיה זו שהיא במהותה חלק מהסעודה ואינה דומה לכוס של ברכה שמבואר בגמרא שמברכים עליה מפני שהסיחו דעת מהשתיה - כי שם הכוס הוא ענין העומד בפני עצמו ואינו חלק אינטרגלי מהסעודה? ב מראש
תשובה: כאשר אדם אכל מאכל או שתה משקה והסיח דעתו מן האכילה, אם ירצה לאכול או לשתות שוב מן המאכל או המשקה חייב לברך שוב ברכה ראשונה. ישנם סוגים שונים של הסחת הדעת. להלכה, גם ברכת המזון מהווה היסח הדעת מן האכילה הראשונה. ומשום כך, אם רוצה לשוב ולאכול או לשתות חייב לברך שוב ברכה ראשונה. מסיבה זו, נוהגים הספרדים לברך בליל הסדר על הכוס השלישית, אותה שותים לאחר ברכת המזון.
שאלה: קדיש לאחר שיעור בראש חודש: בבית הכנסת בו אני מתפלל יש בין מנחה לערבית שיעור קצר בנושא הלכות ואו דבר תורה. בסיום השיעור כל מי שנמצא בשנת אבלות אומר קדיש. לאחרונה שמעתי שבימים של ראש חודש (כל ראש חודש) אין לומר קדיש זה. האם זה נכון?
תשובה: זה לא משנה, אפילו בשבת אומרים.
שאלה: לימוד תורה ואמירת תהילים בלבוש לילה: האם מותר לנשים ללמוד הלכות או סיפורים על רבנים ולהגיד תהילים בפיג מה לא צנועה? (הכוונה לגופיה חולצה קצרה ומכנסיים) השאלה נשאלה בהמשך לשאלה "לימוד תורה בלבוש לילה"
תשובה: לומר תהילים וברכות מותר. להתפלל שמונה עשרה צריך בלבוש מכובד.
שאלה: האם חייבים לקיים השבת אבידה או שאפשר להתעלם: במקרה ומצאתי ברחוב אבידה, כגון תכשיט, ואני יודעת שידרש ממני מאמץ וטרחה בדבר השבתו, האם מוטלת עליי החובה לקחת אץ החפץ ולחפש את בעליו החוקיים או מותר לי להתעלם ממנו ולהמשיך בדרכי?
תשובה: אם אין בזה סימן, הבעלים מן הסתם התייאשו. אם יש סימן,יש בזה מצווה להחזיר. אם יש הוצאות, ניתן לדרוש מהבעלים החזר על ההוצאות. אם הבעלים לא ימצא תוך זמן סביר,ניתן יהיה להשתמש בחפץ.
שאלה: הפרשת מעשר מכסף מעושר: אני שכיר, בכול משכורת שנכנסת לבנק אני מפריש מעשר10, גם מכול הכנסה אחרת, כגון: קרן השתלמות, מענק מהעבודה או מתנות בחג. כך שתוכניות חיסכון וחסכונות הינן כסף שהופרש ממנו מעשר כספים. א. האם כאשר אני קונה בכספים אלו רכב דירה ריהוט וכ"ד אני צריך להפריש שוב? ב. אני גם מתקן לאנשים שפונים אלי כול מיני מכשירי חשמל או מחשבים וכ"ד. איני גובה כסף (פרט לעלות מדויקת של חלקים אם נדרשים) ונותן מעטפת תרומה למוסדות בלוי פתק שיש לשלוח את עלות העבודה שהשקעתי כתרומה למוסד, אם אני מקבל את הקבלה אז אני מוריד את הסכום של התרומה מסך הכסף שאני צריך לשלוח מעשר כספים. כדוגמה: אם מגיעה קבלה של 100 ש"ח אז אני מפריש מעשר 10 מסך המשכורת שנכנסה לבנק פחות 100 ש"ח, האם זה תקין ונכון? השאלה נשאלה בהמשך לשאלה "מעשר כספים ממתנות חתונה"
תשובה: איו צורך להפריש פעמיים מעשר.
שאלה: לשבור נרגילה של חבר ללא ידיעתו: חבר שלי מעשן נרגילה. מותר לי לשבור לו את הנרגילה בלי ידיעתו?
תשובה: זה לא רכושך. שכנע אותו שזה לא טוב.
שאלה: ברכה על פסקזמן: מה צריך לברך על פסק זמן? ראיתי בספר "וזאת הברכה" שכותב לברך שהכול ותמהתי שהרי ידוע שכל שיש בו מחמשת מיני דגן ברכתו מזונות, ונראה בפשטות שהמזונות בפסק זמן באים לטעם ולא לדבק שהרי אם היו רוצים היו מייצרים מקופלת?
תשובה: אם קמח הוא אחד המרכיבים החשובים, יש לברך מזונות. שקמח תמיד מכריע את הדברים האחרים בגלל חשיבותו. זה כמו עוגה שיש בה פירות יותר מהבצק אולם בגלל חשיבותו מברכים עליו מזונות ופוטר את הכל.
שאלה: שם לתינוק: הבמשך להלצת הרב הרב.האם יש בעיה לקרוא "אלרואי" בלבד. קראתי ששם זה לא מומלץ כיוון שזהו כינויו של הקב"ה (שזה גם יומרני וגם עושה שימוש לצרכים אישיים) אך גם " " הוא כינוי של ה כמדומני ויש הרבה הנקראים כך. ב מראש על התשובה השאלה נשאלה בהמשך לשאלה "אלרואי דוד"
תשובה: הרבה שמות נקראו על שם ד' בהם גם נשיאי ישראל בזמן משה רבנו כמו אליצור, צורי-שדי ועל כן אין בזה פגם. השם אלרואי הוא גם גימטריא של אברהם וזה טעם נוסף לשבח.
שאלה: מעיכת אבוקדו בשבת: אם כן, מדוע מעיכת אבוקדו נאסרה בשבת? השאלה נשאלה בהמשך לשאלה "הכנת פירה בשבת"
תשובה: אבוקדו זה חי. אבוקדו חי שכשנוגעים בו הוא נמעך, מותר למרוח על פרוסה. אם הוא קשה קצת, יש בעיה.
שאלה: להעביר שיעור בבית כנסת על ידי אישה: בכל שבת אחרי תפילה יש שיעור על פרשת השבוע בבית כנסת עצמו לגברים ונשים (יושבים בנפרד). עד עכשיו השיעורים נמסרו על ידי גברים בלבד. היום יש אישה שגם רוצה להעביר את השיעור אחרי התפילה בבית כנסת. האם יש בעיה בזה? השאלה נשאלה בהמשך לשאלה "אישה בבית הכנסת???"
תשובה: אם המדובר בשיעור צמוד לתפילה, הדבר נראה כחלק מהתפילה ולא מתאים. אך במנותק לגמרי מהתפילה אין איסור, אם כי אני מפנה אותך שוב לדברי נחמה ליבוביץ.